.C VER 1.1

.C TITLE 占察善惡業報經

.C DATE 1996.08.09

.C VOL 1

.C PAGE 1

.L

占察善惡業報經

.L 2

香讚

.L

爐香乍□.法界蒙熏.諸佛海會悉遙聞.

隨處結祥雲.誠意方殷.諸佛現全身.

.L

南無香雲蓋菩薩摩訶薩，三稱－

.L 2

稱佛號

.L

南無本師釋迦牟尼佛，三稱－

.L 2

開經偈

.T

無上甚深微妙法.百千萬劫難遭遇.

我今見聞得受持.願解如來眞實義.

.L

占察善惡業報經卷上

.R

隋外國沙門菩提登譯

.L

如是我聞.一時婆伽婆一切智人.在王舍城耆□□

山中.以神通力.示廣博嚴淨無□道場.與無量無邊

諸大衆俱.演說甚深根聚法門.爾時會中有菩薩.名

堅淨信.從座而起.整衣服.偏袒右肩.合掌白佛言.我

今於此衆中欲有所問.諮請世尊.願垂聽許.佛言.善

男子.隨汝所問.便可說之.堅淨信菩薩言.如佛先說.

若我去世.正法滅後.像法向盡.及入末世.如是之時.

衆生福薄.多諸衰惱.國土數亂.災害頻起.種種厄難.

.C PAGE 2

怖懼逼擾.我諸弟子.失其善念.唯長貪瞋嫉□我慢.

設有像似行善法者.但求世間利養名稱.以之爲主.

不能專心修出要法.爾時衆生睹世災亂.心常怯弱.

憂畏己身及諸親屬.不得衣食充養軀命.以如此等

衆多障□因緣故.於佛法中鈍根少信.得道者極少.

乃至漸漸於三乘中.信心成就者亦復甚少.所有修

學世間禪定發諸通業.自知宿命者.次轉無有.如是

於後入末法中經久.得道獲信禪定通業等一切全

無.我今爲此未來惡世像法向盡.及末法中有微少

善根者.請問如來.設何方便開示化導.令生信心.得

.C PAGE 3

除衰惱.以彼衆生遭値惡時.多障□故.退其善心.於

世間出世間因果法中.數起疑惑.不能堅心專求善

法.如是衆生.可愍可救.世尊大慈.一切種智.願興方

便而曉喩之.令離疑網.除諸障□.信得增長.隨於何

乘速獲不退.佛告堅淨信言.善哉善哉.快問斯事.深

適我意.今此衆中.有菩薩摩訶薩.名曰地藏.汝應以

此事而請問之.彼當爲汝建立方便.開示演說.成汝

所願.時堅淨信菩薩復白佛言.如來世尊.無上大智.

何意不說.乃欲令彼地藏菩薩而演說之.佛告堅淨

信.汝莫生高下想.此善男子.發心已來.過無量無邊

.C PAGE 4

不可思議阿僧祇劫.久已能度薩婆若海.功德滿足.

但依本願自在力故.權巧現化.影應十方.雖復普遊

一切刹土常起功業.而於五濁惡世.化益偏厚.亦依

本願力所熏習故.及因衆生應受化業故也.彼從十

一劫來.莊嚴此世界.成熟衆生.是故在斯會中.身相

端嚴.威德殊勝.唯除如來無能過者.又於此世界所

有化業.唯除遍吉觀世音等.諸大菩薩.皆不能及.以

是菩薩本誓願力.速滿衆生一切所求.能滅衆生一

切重罪.除諸障□.現得安隱.又是菩薩.名爲善安慰

說者.所謂巧說深法.能善開導初學發意求大乘者.

.C PAGE 5

令不怯弱.以如是等因緣.於此世界.衆生渴仰.受化

得度.是故我今令彼說之.爾時堅淨信菩薩.旣解佛

意已.尋卽勸請地藏菩薩摩訶薩言.善哉救世眞士.

善哉大智開士.如我所問.惡世衆生.以何方便而化

導之.使離諸障.得堅固信.如來今者爲欲令汝說是

方便.宜當知時.哀愍爲說.爾時地藏菩薩摩訶薩語

堅淨信菩薩摩訶薩言.善男子諦聽.當爲汝說.若佛

滅後.惡世之中.諸有比丘比丘尼優婆塞優婆夷.於

世間出世間因果法.未得決定信.不能修學無常想.

苦想.無我想.不淨想.成就現前.不能勤觀四聖諦法.

.C PAGE 6

及十二因緣法.亦不勤觀眞如實際.無生無滅等法.

以不勤觀如是法故.不能畢竟不作十惡根本過罪.

於三寶功德種種境界.不能專信.於三乘中.皆無定

向.如是等人.若有種種諸障□事.增長憂慮.或疑或

悔.於一切處心不明了.多求多惱.衆事牽纏.所作不

定.思想繞亂.廢修道業.有如是等障難事者.當用木

輪相法.占察善惡宿世之業.現在苦樂吉凶等事.緣

合故有.緣盡則滅.業集隨心.相現果起.不失不壞.相

應不差.如是諦占善惡業報.曉喩自心.於所疑事.以

取決了.若佛弟子.但當學習如此相法.至心歸依.所

.C PAGE 7

觀之事.無不成者.不應棄捨如是之法.而返隨逐世

間卜筮種種占相吉凶等事.貪著樂習.若樂習者.深

障聖道.善男子.欲學木輪相者.先當刻木如小指許.

使長短減於一寸.正中令其四面方平.自餘向兩頭

斜漸去之.仰手傍擲.令使易轉.因是義故.說名爲輪.

又依此相能破壞衆生邪見疑網.轉向正道.到安隱

處.是故名輪.其輪相者.有三種差別.何等爲三.一者

輪相.能示宿世所作善惡業種差別.其輪有十.二者

輪相.能示宿世集業久近.所作强弱大小差別.其輪

有三.三者輪相.能示三世中受報差別.其輪有六.若

.C PAGE 8

欲觀宿世作善惡業差別者.當刻木爲十輪.依此十

輪書記十善之名.一善主在一輪.於一面記.次以十

惡書對十善.令使相當.亦各記在一面.言十善者.則

爲一切衆善根本.能攝一切諸餘善法.言十惡者.亦

爲一切衆惡根本.能攝一切諸餘惡法.若欲占此輪

相者.先當學至心總禮十方一切諸佛.因卽立願.願

令十方一切衆生.速疾皆得親近供養.諮受正法.次

應學至心敬禮十方一切法藏.因卽立願.願令十方

一切衆生.速疾皆得受持讀誦.如法修行.及爲他說.

次當學至心敬禮十方一切賢聖.因卽立願.願令十

.C PAGE 9

方一切衆生.速疾皆得親近供養.發菩提心.至不退

轉.後應學至心禮我地藏菩薩摩訶薩.因卽立願.願

令十方一切衆生.速得除滅惡業重罪.離諸障□.資

生衆具.悉皆充足.如是禮已.隨所有香華等.當修供

養.修供養者.憶念一切佛法僧寶.體常遍滿.無所不

在.願令以此香華.等同法性.普熏一切諸佛刹土.施

作佛事.又念十方一切供具.無時不有.我今當以十

方所有一切種種香華瓔珞.幢□寶蓋.諸珍妙飾.種

種音樂.燈明燭火.飮食衣服.臥具湯藥.乃至盡十方

所有一切種種莊嚴供養之具.憶想遙擬.普共衆生

.C PAGE 10

奉獻供養.當念一切世界中有修供養者.我今隨喜.

若未修供養者.願得開導令修供養.又願我身.速能

遍至一切刹土.於一一佛法僧所.各以一切種莊嚴

供養之具.共一切衆生.等持奉獻.供養一切諸佛法

身色身.舍利形像.浮圖廟塔.一切佛事.供養一切所

有法藏.及說法處.供養一切賢聖僧衆.願共一切衆

生.修行如是供養已.漸得成就六波羅蜜.四無量心.

深知一切法.本來寂靜.無生無滅.一味平等.離念淸

淨.畢竟圓滿.又應別復係心供養我地藏菩薩摩訶

薩.以當稱名.若默誦念.一心告言.南無地藏菩薩摩

.C PAGE 11

訶薩.如是稱名.滿足至千.經千念已.而作是言.地藏

菩薩摩訶薩.大慈大悲.惟願護念我.及一切衆生.速

除諸障.增長淨信.令今所觀.稱實相應.作此語已.然

後手執木輪.於淨物上而傍擲之.如是欲自觀法.若

欲觀他.皆亦如是應知.占其輪相者.隨所現業.悉應

一一諦觀思驗.或純具十善.或純具十惡.或善惡交

雜.或純善不具.或純惡不具.如是業因.種類不同.習

氣果報.各各別異.如佛世尊餘處廣說.應當憶念思

惟.觀察所現業種.與今世果報所經苦樂吉凶等事.

及煩惱業習得相當者.名爲相應.若不相當者.謂不

.C PAGE 12

至心.名虛謬也.若占輪相.其善惡業俱不現者.此人

已證無漏智心.專求出離.不復樂受世間果報.諸有

漏業.展轉微弱.更不增長.是故不現.又純善不具純

惡不具者.此二種人善惡之業所有不現者.皆是微

弱未能牽果.是故不現.若當來世佛諸弟子.已占善

惡果報得相應者.於五欲衆具得稱意時.勿當自縱

以起放逸.卽應思念.由我宿世如是善業故.今獲此

報.我今乃可轉更進修.不應休止.若遭衆厄種種衰

惱不吉之事.擾亂憂怖.不稱意時.應當甘受.無令疑

悔.退修善業.卽當思念.但由我宿世造如是惡業故.

.C PAGE 13

今獲此報.我今應當悔彼惡業.專修對治及修餘善.

無得止住懈怠放逸.轉更增集種種苦聚.是名占察

初輪相法.善男子.若欲占察過去往昔集業久近.所

作强弱大小差別者.當復刻木爲三輪.以身口意各

主一輪.書字記之.又於輪正中一面書一□.令粗長

使徹畔.次第二面書一□.令細短.使不至畔.次第三

面作一傍刻如□.令其粗深.次第四面.亦作傍刻.令

使細淺.當知善業莊嚴.猶如□飾.惡業衰害.猶如損

刻.其□長大者.顯示積善來久.行業猛利.所作增上.

其□細短者.顯示積善來近.始習基鈍.所作微薄.其

.C PAGE 14

刻粗深者.顯示習惡來久.所作增上.餘殃亦厚.其刻

細淺者.顯示退善來近.始習惡法.所作之業未至增

上.或雖起重惡.已曾改悔.此謂小惡.善男子.若占初

輪相者.但知宿世所造之業善惡差別.而不能知積

習久近.所作之業强弱大小.是故須占第二輪相.若

占第二輪相者.當依初輪相中所現之業.若屬身者.

擲身輪相.若屬口者.擲口輪相.若屬意者.擲意輪相.

不得以此三輪之相.一擲通占.應當隨業.主念一一

善惡.依所屬輪.別擲占之.復次.若占初輪相中.唯得

身之善.於此第二輪相中得身惡者.謂無至心.不得

.C PAGE 15

相應.名虛謬也.又復不相應者.謂占初輪相中.得不

殺業.及得偸盜業.意先主觀不殺業.而於第二輪相

中得身惡者.名不相應.復次.若觀現在從生以來.不

樂殺業.無造殺罪.但意主殺業.而於此第二輪相中

得身大惡者.謂名不相應.自餘口意中業不相應義.

亦如是應知.善男子.若未來世諸衆生等.欲求度脫

生老病死.始學發心.修習禪定.無相智慧者.應當先

觀宿世所作惡業多少.及以輕重.若惡業多厚者.不

得卽學禪定智慧.應當先修懺悔之法.所以者何.此

人宿習惡心猛利故.於今現在必多造惡.毁犯重禁.

.C PAGE 16

以犯重禁故.若不懺悔令其淸淨.而修禪定智慧者.

則多有障□.不能剋獲.或失心錯亂.或外邪所惱.或

納受邪法.增長惡見.是故當先修懺悔法.若戒根淸

淨.及宿世重罪得微薄者.則離諸障.善男子.欲修懺

侮法者.當住靜處.隨力所能.莊嚴一室.內置佛事.及

安經法.懸繪□蓋.求集香華以修供養.□浴身體及

洗衣服.勿令臭穢.於晝日分.在此室內.三時稱名.一

心敬禮過去七佛及五十三佛.次隨十方面.一一總

歸.擬心遍禮一切諸佛所有色身舍利形像浮圖廟

塔一切佛事.次復總禮十方三世所有諸佛.又當擬

.C PAGE 17

心遍禮十方一切法藏.次當擬心遍禮十方一切賢

聖.然後更別稱名禮我地藏菩薩摩訶薩.如是禮已.

應當說所作罪.一心仰告.惟願十方諸大慈尊.證知

護念.我今懺悔.不復更造.願我及一切衆生.速得除

滅無量劫來.十惡.四重.五逆.顚倒.謗毁三寶.一闡提

罪.復應思惟.如是罪性.但從虛妄顚倒心起.無有定

實而可得者.本唯空寂.願一切衆生速達心本.永滅

衆根.次應復發勸請之願.願令十方一切菩薩.未成

正覺者.願速成正覺.若已成正覺者.願常住在世.轉

正法輪.不入涅槃.次當復發隨喜之願.願我及一切

.C PAGE 18

衆生.畢竟永捨嫉□之心.於三世中一切刹土.所有

修學一切功德及成就者.悉皆隨喜.次當復發□向

之願.願我所修一切功德.資益一切諸衆生等.同趣

佛智.至涅槃城.如是發□向願已.復往餘靜室.端坐

一心.若稱誦若默念我之名號.當減省睡眠.若□蓋

多者.應於道場室中旋□誦念.次至夜分時.若有燈

燭光明事者.亦應三時恭敬供養悔過發願.若不能

辦光明事者.應當直在餘靜室中.一心誦念.日日如

是行懺悔法.勿令懈廢.若人宿世遠有善基.暫時遇

惡因緣而造惡法.罪障輕微.其心猛利.意力强者.經

.C PAGE 19

七日後.卽得淸淨.除諸障□.如是衆生等.業有厚薄

諸根利鈍.差別無量.或經二七日後而得淸淨.或經

三七日.乃至或經七七日後而得淸淨.若過去現在.

俱有增上種種重罪者.或經百日而得淸淨.或經二

百日乃至或經千日而得淸淨.若極鈍根.罪障最重

者.但當能發勇猛之心.不顧惜身命想.常勤稱念.晝

夜旋□.減省睡眠.禮懺發願.樂修供養.不懈不廢.乃

至失命.要不休退.如是精進.於千日中必獲淸淨.善

男子.若欲得知淸淨相者.始從修行過七日後.當應

日日於晨朝旦.以第二輪相具安手中.頻三擲之.若

.C PAGE 20

身口意皆純善者.名得淸淨.如是未來諸衆生等.能

修行懺悔者.從先過去久遠以來.於佛法中.各曾習

善.隨其所修何等功德.業有厚薄種種別異.是故彼

等得淸淨時.相亦不同.或有衆生得三業純善時.卽

更得諸餘好相.或有衆生得三業善相時.於一日一

夜中.復見光明遍滿其室.或聞殊特異好香氣.身意

快然.或作善夢.夢見佛身來爲作證.手摩其頭.歎言

善哉.汝今淸淨.我來證汝.或夢見菩薩身來爲作證.

或夢見佛形像放光而爲作證.若人未得三業善相.

但先見聞如此諸事者.則爲虛妄□惑詐僞.非善相

.C PAGE 21

也.若人曾有出世善基.攝心猛利者.我於爾時.隨所

應度而爲現身.放大慈光.令彼安隱.離諸疑怖.或示

神通種種變化.或復令彼自憶宿命所經之事所作

善惡.或復隨其所樂爲說種種深要之法.彼人卽時

於所向乘得決定信.或漸證獲沙門道果.復次彼諸

衆生.若雖未能見我化身轉變說法.但當學至心.使

身口意得淸淨相已.我亦護念.令彼衆生速得消滅

種種障□.天魔波旬.不來破壞.乃至九十五種外道

邪師一切鬼神.亦不來亂.所有五蓋.展轉輕微.堪能

修習諸禪智慧.復次.若未來世諸衆生等.雖不爲求

.C PAGE 22

禪定智慧出要之道.但遭種種衆厄.貧窮困苦.憂惱

逼迫者.亦應恭敬禮拜供養.悔所作惡.□常發願.於

一切時一切處.勤心稱誦我之名號.令其至誠.亦當

速脫種種衰惱.捨此命已.生於善處.復次.未來之時.

若在家若出家諸衆生等.欲求受淸淨妙戒.而先已

作增上重罪.不得受者.亦當如上修懺悔法.令其至

心.得身口意善相已.卽應可受.若彼衆生.欲習摩訶

衍道.求受菩薩根本重戒.及願總受在家出家一切

禁戒.所謂攝律儀戒.攝善法戒.攝化衆生戒.而不能

得善好戒師.廣解菩薩法藏.先修行者.應當至心於

.C PAGE 23

道場內.恭敬供養.仰告十方諸佛菩薩.請爲師證.一

心立願.稱辯戒相.先說十根本重戒.次當總擧三種

戒聚.自誓而受.此亦得戒.復次未來世諸衆生等.欲

求出家.及已出家.若不能得善好戒師.及淸淨僧衆.

其心疑惑.不得如法受於禁戒者.但能學發無上道

心.亦令身口意得淸淨已.其未出家者.應當剃髮.被

服法衣.如上立願.自誓而受菩薩律儀三種戒聚.則

名具獲波羅提木叉出家之戒.名爲比丘比丘尼.卽

應推求聲聞律藏.及菩薩所習摩德勒伽藏.受持讀

誦.觀察修行.若雖出家而其年未滿二十者.應當先

.C PAGE 24

誓願受十根本戒.及受沙彌沙彌尼所有別戒.旣受

戒已.亦名沙彌沙彌尼.卽應親近供養給侍先舊出

家學大乘心具受戒者.求爲依止之師.請問敎戒.修

行威儀.如沙彌沙彌尼法.若不能値如是之人.唯當

親近菩薩所修摩德勒伽藏.讀誦思惟.觀察修行.應

勤供養佛法僧寶.若沙彌尼年已十八者.亦當自誓

受毘尼藏中式叉摩那六戒之法.及遍學比丘尼一

切戒聚.其年若滿二十時.乃可如上總受菩薩三種

戒聚.然後得名比丘比丘尼.若彼衆生雖學懺悔.不

能至心.不獲善相者.設作受想.不名得戒.爾時堅淨

.C PAGE 25

信菩薩摩訶薩.問地藏菩薩摩訶薩言.所說至心者.

差別有幾種.何等至心.能獲善相.地藏菩薩摩訶薩

言.善男子.我所說至心者.略有二種.何等爲二.一者

初始學習求願至心.二者攝意專精成就勇猛相應

至心.得此第二至心者.能獲善相.此第二至心復有

下中上三種差別.何等爲三.一者一心.所謂係想不

亂.心住了了.二者勇猛心.所謂專求不懈.不顧身命.

三者深心.所謂與法相應.究竟不退.若人修習此懺

悔法.乃至不得下至心者.終不能獲淸淨善相.是名

說占第二輪法.善男子.若欲占察三世中受報差別

.C PAGE 26

者.當復刻木爲六輪.於此六輪.以一二三.四五六.七

八九.十十一十二.十三十四十五.十六十七十八等

數.書字記之.一數主一面.各三面.令數次第不錯不

亂.當知如此諸數.皆從一數而起.以一爲本.如是數

相者.顯示一切衆生六根之聚.皆從如來藏自性淸

淨心一實境界而起.依一實境界以之爲本.所謂依

一實境界故.有彼無明.不了一法界.謬念思惟.現妄

境界.分別取著.集業因緣.生眼耳鼻舌身意等六根.

以依內六根故.對外色聲香味觸法等六塵.起眼耳

鼻舌身意等六識.以依六識故.於色聲香味觸法中.

.C PAGE 27

起違想.順想.非違非順等想.生十八種受.若未來世

佛諸弟子.於三世中所受果報.欲決疑意者.應當三

擲此第三輪相.占計合數.依數觀之.以定善惡.如是

所觀三世果報善惡之相.有一百八十九種.何等爲

一百八十九種.一者求上乘得不退.二者所求果現

當證.三者求中乘得不退.四者求下乘得不退.五者

求神通得成就.六者修四梵得成就.七者修世禪得

成就.八者所欲受得妙戒.九者所曾受得戒具.十者

求上乘未住信.十一者求中乘未住信.十二者求下

乘未住信.十三者所觀人爲善友.十四者隨所聞是

.C PAGE 28

正法.十五者所觀人爲惡友.十六者隨所聞非正敎.

十七者所觀人有實德.十八者所觀人無實德.十九

者所觀義不錯謬.二十者所觀義是錯謬.二十一者

有所誦不錯謬.二十二者有所誦是錯謬.二十三者

所修行不錯謬.二十四者所見聞是善相.二十五者

有所證爲眞實.二十六者有所學是錯謬.二十七者

所見聞非善相.二十八者有所證非正法.二十九者

有所獲邪神持.三十者所能說邪智辯.三十一者所

玄知非人力.三十二者應先習觀智道.三十三者應

先習禪定道.三十四者觀所學無障□.三十五者觀

.C PAGE 29

所學是所宜.三十六者觀所學非所宜.三十七者觀

所學是宿習.三十八者觀所學非宿習.三十九者觀

所學善增長.四十者觀所學方便少.四十一者觀所

學無進趣.四十二者所求果現未得.四十三者求出

家當得去.四十四者求聞法得敎示.四十五者求經

卷得讀誦.四十六者觀所作是魔事.四十七者觀所

作事成就.四十八者觀所作事不成.四十九者求大

富財盈滿.五十者求官位當得獲.五十一者求壽命

得延年.五十二者求世仙當得獲.五十三者觀學問

多所達.五十四者觀學問少所達.五十五者求師友

.C PAGE 30

得如意.五十六者求弟子得如意.五十七者求父母

得如意.五十八者求男女得如意.五十九者求妻妾

得如意.六十者求同伴得如意.六十一者觀所慮得

和合.六十二者所觀人心懷□.六十三者求無恨得

歡喜.六十四者求和合得如意.六十五者所觀人心

歡喜.六十六者所思人得會見.六十七者所思人不

復會.六十八者所請喚得來集.六十九者所憎惡得

離之.七十者所愛敬得近之.七十一者觀欲聚得和

集.七十二者觀欲聚不和集.七十三者所請喚不得

來.七十四者所期人必當至.七十五者所期人住不

.C PAGE 31

來.七十六者所觀人得安吉.七十七者所觀人不安

吉.七十八者所觀人已無身.七十九者所望見得睹

之.八十者所求覓得見之.八十一者求所聞得吉語.

八十二者所求見不如意.八十三者觀所疑卽爲實.

八十四者觀所疑爲不實.八十五者所觀人不和合.

八十六者求佛事當得獲.八十七者求供具當得獲.

八十八者求資生得如意.八十九者求資生少得獲.

九十者有所求皆當得.九十一者有所求皆不得.九

十二者有所求少得獲.九十三者有所求得如意.九

十四者有所求速當得.九十五者有所求久當得.九

.C PAGE 32

十六者有所求而損失.九十七者有所求得吉利.九

十八者有所求而受苦.九十九者觀所失求當得.一

百者觀所失求不得.一百一者觀所失自還得.一百

二者求離厄得脫難.一百三者求離病得除愈.一百

四者觀所去無障難.一百五者觀所去有障難.一百

六者觀所住得安止.一百七者觀所住不得安.一百

八者所向處得安快.一百九者所向處有厄難.一百

一十者所向處爲魔網.一百一十一者所向處難開

化.一百一十二者所向處可開化.一百一十三者所

向處自獲利.一百一十四者所遊路無惱害.一百一

.C PAGE 33

十五者所遊路有惱害.一百一十六者君民惡饑饉

起.一百一十七者君民惡多疾疫.一百一十八者君

民好國□樂.一百一十九者君無道國災亂.一百二

十者君修德災亂滅.一百二十一者君行惡國將破.

一百二十二者君修善國還立.一百二十三者觀所

避得度難.一百二十四者觀所避不脫難.一百二十

五者所住處衆安隱.一百二十六者所住處有障難.

一百二十七者所依聚衆不安.一百二十八者閑靜

處無諸難.一百二十九者觀怪異無損害.一百三十

者觀怪異有損害.一百三十一者觀怪異精進安.一

.C PAGE 34

百三十二者觀所夢無損害.一百三十三者觀所夢

有損害.一百三十四者觀所夢精進安.一百三十五

者觀所夢爲吉利.一百三十六者觀障亂速得離.一

百三十七者觀障難漸得離.一百三十八者觀障亂

不得離.一百三十九者觀障亂一心除.一百四十者

觀所難速得脫.一百四十一者觀所難久得脫.一百

四十二者觀所難受衰惱.一百四十三者觀所難精

進脫.一百四十四者觀所難命當盡.一百四十五者

觀所患大不調.一百四十六者觀所患非人惱.一百

四十七者觀所患合非人.一百四十八者觀所患可

.C PAGE 35

療治.一百四十九者觀所患難療治.一百五十者觀

所患精進差.一百五十一者觀所患久長苦.一百五

十二者觀所患自當差.一百五十三者觀所患向醫

堪能治.一百五十四者觀所療是對治.一百五十五

者所服藥當得力.一百五十六者觀所患得除愈.一

百五十七者所向醫不能治.一百五十八者觀所療

非對治.一百五十九者所服藥不得力.一百六十者

觀所患命當盡.一百六十一者從地獄道中來.一百

六十二者從畜生道中來.一百六十三者從餓鬼道

中來.一百六十四者從阿修羅道中來.一百六十五

.C PAGE 36

者從人道中而來.一百六十六者從天道中而來.一

百六十七者從在家中而來.一百六十八者從出家

中而來.一百六十九者曾値佛供養來.一百七十者

曾親供養賢聖來.一百七十一者曾得聞深法來.一

百七十二者捨身已入地獄.一百七十三者捨身已

作畜生.一百七十四者捨身已作餓鬼.一百七十五

者捨身已作阿修羅.一百七十六者捨身已生人道.

一百七十七者捨身已爲人王.一百七十八者捨身

已生天道.一百七十九者捨身已爲天王.一百八十

者捨身已聞深法.一百八十一者捨身已得出家.一

.C PAGE 37

百八十二者捨身已値聖僧.一百八十三者捨身已

生兜率天.一百八十四者捨身已生淨佛國.一百八

十五者捨者已尋見佛.一百八十六者捨身已住下

乘.一百八十七者捨身已住中乘.一百八十八者捨

身已獲果證.一百八十九者捨身已入上乘.善男子

是名一百八十九種善惡果報差別之相.如此占法.

隨心所觀主念之事.若數合與意相當者.無有乖錯.

若其所擲所合之數.數與心所觀主念之事不相當

者.謂不至心.名爲虛謬.其有三擲而皆無所見者.此

人則名已得無所有也.復次善男子.若自發意觀於

.C PAGE 38

他人所受果報.事亦同爾.若有他人不能自占.而來

求請欲使占者.應當籌量觀察自心.不貪世間.內意

淸淨.然後乃可如上歸敬.修行供養.至心發願而爲

占察.不應貪求世間名利.如行師道.以自妨亂.若內

心不淸淨者.設令占察而不相當.但爲虛謬耳.復次

若未來世諸衆生等.一切所占.不獲吉善.所求不得.

種種憂慮.逼惱怖懼時.應當晝夜常勤誦念我之名

字.若能至心者.所占則吉.所求皆獲.現離衰惱.

.L

占察善惡業報經卷上

.C VOL 2

.C PAGE 1

.L

占察善惡業報經卷下

.R

隋外國沙門菩提登譯

.L

爾時堅淨信菩薩摩訶薩.問地藏菩薩摩訶薩言.云

何開示求向大乘者進趣方便.地藏菩薩摩訶薩言.

善男子.若有衆生欲向大乘者.應當先知最初所行

根本之業.其最初所行根本業者.所謂依止一實境

界以修信解.因修信解力增長故.速疾得入菩薩種

性.所言一實境界者.謂衆生心體.從本以來.不生不

滅.自性淸淨.無障無□.猶如虛空.離分別故.平等普

遍.無所不至.圓滿十方.究竟一相.無二無別.不變不

.C PAGE 2

異.無增無減.以一切衆生心.一切聲聞□支佛心.一

切菩薩心.一切諸佛心.皆同不生不滅.無染無淨.眞

如相故.所以者何.一切有心起分別者.猶如幻化.無

有眞實.所謂識受想行.憶念緣慮覺知等法.種種心

數.非靑非黃.非赤非白.亦非雜色.無有長短方圓大

小.乃至盡於十方虛空一切世界.求心形狀.無一區

分而可得者.但以衆生無明癡暗熏習因緣.現妄境

界.令生念著.所謂此心不能自知.妄自謂有.起覺知

想.計我我所.而實無有覺知之相.以此妄心畢竟無

體.不可見故.若無覺知能分別者.則無十方三世一

.C PAGE 3

切境界差別之相.以一切法.皆不能自有.但依妄心

分別故有.所謂一切境界.各各不自念爲有.知此爲

自.知彼爲他.是故一切法不能自有.則無別異.唯依

妄心.不知不了內自無故.謂有前外所知境界.妄生

種種法想.謂有謂無.謂彼謂此.謂是謂非.謂好謂惡.

乃至妄生無量無邊法想.當如是知一切諸法.皆從

妄想生.依妄心爲本.然此妄心無自相故.亦依境界

而有.所謂緣念覺知前境界故.說名爲心.又此妄心

與前境界.雖具相依.起無先後.而此妄心能爲一切

境界源主.所以者何.謂依妄心不了法界一相.故說

.C PAGE 4

心有無明.依無明力因故.現妄境界.亦依無明滅故.

一切境界滅.非依一切境界自不了故.說境界有無

明.亦非依境界故.生於無明.以一切諸佛於一切境

界不生無明故.又復不依境界滅故.無明心滅.以一

切境界.從本已來.體性自滅.未曾有故.因如此義.是

故但說一切諸法依心爲本.當知一切諸法.悉名爲

心.以義體不異.爲心所攝故.又一切諸法.從心所起.

與心作相.和合而有.共生共滅.同無有住.以一切境

界.但隨心所緣.念念相續故.而得住持.暫時爲有.如

是所說心義者.有二種相.何等爲二.一者心內相.二

.C PAGE 5

者心外相.心內相者.復有二種.云何爲二.一者眞.二

者妄.所言眞者.謂心體本相.如如不異.淸淨圓滿.無

障無□.微密難見.以遍一切處常□不壞.建立生長

一切法故.所言妄者.謂起念分別覺知緣慮憶想等

事.雖復相續.能生一切種種境界.而內虛僞.無有眞

實.不可見故.所言心外相者.謂一切諸法種種境界

等.隨有所念.境界現前.故知有內心及內心差別.如

是當知內妄相者.爲因爲體.外妄相者.爲果爲用.依

如此等義.是故我說一切諸法悉名爲心.又復當知

心外相者.如夢所見種種境界.唯心想作.無實外事.

.C PAGE 6

一切境界.悉亦如是.以皆依無明識夢所見.妄想作

故.復次應知內心念念不住故.所見所緣一切境界

亦隨心念念不住.所謂心生故種種法生.心滅故種

種法滅.是生滅相.但有名字.實不可得.以心不往至

於境界.境界亦不來至於心.如鏡中像.無來無去.是

故一切法.求生滅定相.了不可得.所謂一切法畢竟

無體.本來常空.實不生滅故.如是一切法實不生滅

者.則無一切境界差別之相.寂靜一味.名爲眞如第

一義諦自性淸淨心.彼自性淸淨心.湛然圓滿.以無

分別相故.無分別相者.於一切處.無所不在.無所不

.C PAGE 7

在者.以能依持建立一切法故.復次.彼心名如來藏.

所謂具足無量無邊不可思議無漏淸淨功德之業.

以諸佛法身.從無始本際來.無障無□.自在不滅.一

切現化.種種功業.□常熾然.未曾休息.所謂遍一切

世界.皆示作業.種種化益故.以一佛身.卽是一切諸

佛身.一切諸佛身.卽是一佛身.所有作業.亦皆共一.

所謂無分別相.不念彼此.平等無二.以依一法性而

有作業.同自然化.體無別異故.如是諸佛法身.遍一

切處.圓滿不動故.隨諸衆生.死此生彼.□爲作依.譬

如虛空.悉能容受一切色相.種種形類.以一切色相

.C PAGE 8

種種形類.皆依虛空而有建立生長.住虛空中.爲虛

空處所攝.以虛空爲體.無有能出虛空界分者.當知

色相之中.虛空之界不可毁滅.色相壞時.還歸虛空.

而虛空本界.無增無減.不動不變.諸佛法身.亦復如

是.悉能容受一切衆生種種果報.以一切衆生種種

果報.皆依諸佛法身而有建立生長.住法身中.爲法

身處所攝.以法身爲體.無有能出法身界分者.當知

一切衆生身中.諸佛法身亦不可毁滅.若煩惱斷壞

時.還歸法身.而法身本界.無增無減.不動不變.但從

無始世來.與無明心俱.癡暗因緣熏習力故.現妄境

.C PAGE 9

界.以依妄境界熏習因緣故.起妄相應心.計我我所.

造集諸業.受生死苦.說彼法身名爲衆生.若如是衆

生中.法身熏習而有力者.煩惱漸薄.能厭世間.求涅

槃道.信歸一實.修六波羅蜜等一切菩提分法.名爲

菩薩.若如是菩薩中.修行一切善法滿足.究竟得離

無明睡者.轉名爲佛.當知如是衆生菩薩佛等.但依

世間假名言說故而有差別.而法身之體畢竟平等.

無有異相.善男子.是名略說一實境界義.若欲依一

實境界修信解者.應當學習二種觀道.何等爲二.一

者唯心識觀.二者眞如實觀.學唯心識觀者.所謂於

.C PAGE 10

一切時一切處.隨身口意有所作業.悉當觀察.知唯

是心.乃至一切境界.若心住念.皆當察知.勿令使心

無記攀緣.不自覺知.於念念間.悉應觀察.隨心有所

緣念.還當使心隨逐彼念.令心自知.知已內心自生

想念.非一切境界有念有分別也.所謂內心自生長

短好惡是非得失衰利有無等見.無量諸想.而一切

境界.未曾有想起於分別.當知一切境界自無分別

想故.卽自非長非短非好非惡.乃至非有非無.離一

切相.如是觀察.一切法唯心想生.若使離心.則無一

法一相而能自見有差別也.常應如是守記內心.知

.C PAGE 11

唯妄念.無實境界.勿令休廢.是名修學唯心識觀.若

心無記.不知自心念者.卽謂有前境界.不名唯心識

觀.又守記內心者.則知貪想瞋想.及愚癡邪見想.知

善.知不善.知無記.知心勞慮種種諸苦.若於坐時.隨

心所緣.念念觀知唯心生滅.譬如水流燈□.無暫時

住.從是當得色寂三昧.得此三昧已.次應學習信奢

摩他觀心.及信毘婆舍那觀心.習信奢摩他觀心者.

思惟內心不可見相.圓滿不動.無來無去.本性不生

不滅.離分別故.習信毘婆舍那觀心者.想見內外色.

隨心生.隨心滅.乃至習想見佛色身.亦復如是.隨心

.C PAGE 12

生.隨心滅.如幻如化.如水中月.如鏡中像.非心不離

心.非來非不來.非去非不去.非生非不生.非作非不

作.善男子.若能習信此二觀心者.速得趣會一乘之

道.當知如是唯心識觀.名爲最上智慧之門.所謂能

令其心猛利.長信解力.疾入空義.得發無上大菩提

心故.若學習眞如實觀者.思惟心性.無生無滅.不住

見聞覺知.永離一切分別之想.漸漸能過空處.識處.

無少處.非想非非想處等.定境界相.得相似空三昧.

得相似空三昧時.識想受行粗分別相不現在前.從

此修學.爲善知識大慈悲者守護長養.是故離諸障

.C PAGE 13

□.勤修不廢.展轉能入心寂三昧.得是三昧已.卽復

能入一行三昧.入是一行三昧已.見佛無數.發深廣

行心.住堅信位.所謂於奢摩他毘婆舍那二種觀道.

決定信解.能決定向.隨所修學世間諸禪三昧之業.

無所樂著.乃至遍修一切善根菩提分法.於生死中

無所怯畏.不樂二乘.以依能習向二觀心.最妙巧便.

衆智所依.行根本故.復次.修學如上信解者.人有二

種.何等爲二.一者利根.二者鈍根.其利根者.先已能

知一切外諸境界.唯心所作.虛□不實.如夢如幻等.

決定無有疑慮.陰蓋輕微.散亂心少.如是等人.卽應

.C PAGE 14

學習眞如實觀.其鈍根者.先未能知一切外諸境界.

悉唯是心.虛□不實.故染著情厚.蓋障數起.心難調

伏.應當先學唯心識觀.若人雖學如是信解.而善根

業薄.未能進趣.諸惡煩惱.不得漸伏.其心疑怯.畏墮

三惡道.生八難處.畏不常値佛菩薩等.不得供養聽

受正法.畏菩提行難可成就.有如此疑怖及種種障

□等者.應於一切時一切處.常勤誦念我之名字.若

得一心.善根增長.其意猛利.當觀我法身.及一切諸

佛法身.與己自身.體性平等.無二無別.不生不滅.常

樂我淨.功德圓滿.是可歸依.又復觀察己身心相.無

.C PAGE 15

常苦.無我.不淨.如幻如化.是可厭離.若能修學如是

觀者.速得增長淨信之心.所有諸障.漸漸損減.何以

故.此人名爲學習聞我名者.亦能學習聞十方諸佛

名者.名爲學至心禮拜供養我者.亦能學至心禮拜

供養十方諸佛者.名爲學聞大乘深經者.名爲學執

持書寫供養恭敬大乘深經者.名爲學受持讀誦大

乘深經者.名爲學遠離邪見.於深正義中不墮謗者.

名爲於究竟甚深第一實義中學信解者.名爲能除

諸罪障者.名爲當得無量功德聚者.此人捨身終不

墮惡道八難之處.還聞正法.習信修行.亦能隨願往

.C PAGE 16

生他方淨佛國土.復次.若人欲生他方現在淨國者.

應當隨彼世界佛之名字.專意誦念.一心不亂.如上

觀察者.決定得生彼佛淨國.善根增長.速獲不退.當

知如上一心繫念思惟諸佛平等法身.一切善根中.

其業最勝.所謂勤修習者.漸漸能向一行三昧.若到

一行三昧者.則成廣大微妙行心.名得相似無生法

忍.以能得聞我名字故.亦能得聞十方佛名字故.以

能至心禮拜供養我故.亦能至心禮拜供養十方諸

佛故.以能得聞大乘深經故.能執持書寫供養恭敬

大乘深經故.能受持讀誦大乘深經故.能於究竟甚

.C PAGE 17

深第一實義中.不生怖畏.遠離誹謗.得正見心.能信

解故.決定除滅諸罪障故.現證無量功德聚故.所以

者何.謂無分別菩提心.寂靜智現.起發方便業種種

願行故.能聞我名者.謂得決定信利益行故.乃至一

切所能者.皆得不退一乘因故.若雜亂垢心.雖復稱

誦我之名字.而不名爲聞.以不能生決定信解.但獲

世間善報.不得廣大深妙利益.如是雜亂垢心.隨其

所修一切諸善.皆不能得深大利益.善男子.當知如

上勤心修學無相禪者.不久能獲深大利益.漸次作

佛.深大利益者.所謂得入堅信法位.成就信忍故.入

.C PAGE 18

堅修位.成就順忍故.入正眞位.成就無生忍故.又成

就信忍者.能作如來種性故.成就順忍者.能解如來

行故.成就無生忍者.得如來業故.漸次作佛者.略說

有四種.何等爲四.一者信滿法故作佛.所謂依種性

地.決定信諸法不生不滅.淸淨平等.無可願求故.二

者解滿法故作佛.所謂依解行地.深解法性.知如來

業.無造無作.於生死涅槃.不起二想.心無所怖故.三

者證滿法故作佛.所謂依淨心地.以得無分別寂靜

法智.及不思議自然之業.無求想故.四者一切功德

行滿足故作佛.所謂依究竟菩薩地.能除一切諸障

.C PAGE 19

無明夢盡故.復次當知.若修學世間有相禪者.有三

種.何等爲三.一者無方便信解力故.貪受諸禪三昧

功德.而生□慢.爲禪所縛.退求世間.二者無方便信

解力故.依禪發起偏厭離行.怖怯生死.退墮二乘.三

者有方便信解力.所謂依止一實境界.習近奢摩他

毘婆舍那二種觀道故.能信解一切法唯心想生.如

夢如幻等.雖獲世間諸禪功德.而不堅著.不復退求

三有之果.又信知生死卽涅槃故.亦不怖怯.退求二

乘.如是修學一切諸禪三昧法者.當知有十種次第

相門.具足攝取禪定之業.能令學者成就相應.不錯

.C PAGE 20

不謬.何等爲十.一者攝念方便相.二者欲住境界相.

三者初住境界.分明了了知出知入相.四者善住境

界得堅固相.五者所作思惟.方便勇猛轉求進起相.

六者漸得調順稱心喜樂.除疑惑信解.自安慰相.七

者剋獲勝進.意所專者.少分相應.覺知利益相.八者

轉修增明.所習堅固.得勝功德.對治成就相.九者隨

心有所念作.外現功業.如意相應不錯不謬相.十者

若更異修.依前所得而起方便.次第成就.出入隨心.

超越自在相.是名十種次第相門.攝修禪定之業.爾

時堅淨信菩薩摩訶薩.問地藏菩薩摩訶薩言.汝云

.C PAGE 21

何巧說深法.能令衆生得離怯弱.地藏菩薩摩訶薩

言.善男子.當知初學發意求向大乘.未得信心者.於

無上道甚深之法.喜生疑怯.我常以巧便宣顯實義

而安慰之.令離怯弱.是故號我爲善安慰說者.云何

安慰.所謂鈍根小心衆生.聞無上道.最勝最妙.意雖

貪樂.發心願向.而復思念.求無上道者.要須積功廣

極.難行苦行.自度度他.劫數長遠.於生死中久受勤

苦.方乃得獲.以是之故.心生怯弱.我卽爲說眞實之

義.所謂一切諸法.本性自空.畢竟無我無作無受.無

自無他.無行無到.無有方所.亦無過去現在未來.乃

.C PAGE 22

至爲說十八空等.無有生死涅槃.一切諸法定實之

相而可得者.又復爲說一切諸法.如幻如化.如水中

月.如鏡中像.如乾□婆城.如空谷響.如陽焰.如泡.如

露.如燈.如目□.如夢.如電.如雲.煩惱生死.性甚微弱.

易可命滅.又煩惱生死.畢竟無體.求不可得.本來不

生.實更無滅.自性寂靜.卽是涅槃.如此所說.能破一

切諸見.損自身心執著想故.得離怯弱.復有衆生不

解如來言說旨意故而生怯弱.當知如來言說旨意

者.所謂如來見彼一實境界故.究竟得離生老病死

衆惡之法.證彼法身常□淸□不變等無量功德聚.

.C PAGE 23

復能了了見一切衆生身中.皆有如是眞實微妙淸

淨功德.而爲無明闇染之所覆障.長夜□受生老病

死無量衆苦.如來於此起大慈悲意.欲令一切衆生

離於衆苦.同獲法身第一義樂.而彼法身.是無分別

離念之法.唯有能滅虛妄識想不起念者.乃所應得.

但一切衆生.常樂分別取著諸法.以顚倒妄想故而

受生死.是故如來爲欲令彼離於分別執著想故.說

一切世間法.畢竟體空無所有.乃至一切出世間法.

亦畢竟體空無所有.若廣說者.如十八空.如是顯示

一切諸法.皆不離菩提體.菩提體者.非有非無.非非

.C PAGE 24

有非非無.非有無俱.非一.非異.非非一.非非異.非一

異俱.乃至畢竟無有一相而可得者.以離一切相故.

離一切相者.所謂不可依言說取.以菩提法中.無有

受言說者.及無能言說者故.又不可依心念知.以菩

提法中.無有能取可取.無自無他.離分別相故.若有

分別想者.則爲虛僞.不名相應.如是等說.鈍根衆生

不能解者.謂無上道如來法身.但唯空法.一向畢竟

而無所有.其心怯弱.畏墮無所得中.或生斷滅想.作

增減見.轉起誹謗.自輕輕他.我卽爲說如來法身.自

性不空.有眞實體.具足無量淸淨功業.從無始世來.

.C PAGE 25

自然圓滿.非修非作.乃至一切衆生身中.亦皆具足.

不變不異.無增無減.如是等說.能除怯弱.是名安慰.

又復愚癡堅執衆生.聞如是等說.亦生怯弱.以取如

來法身.本來滿足.非修非作相故.起無所得相而生

怯弱.或計自然.墮邪倒見.我卽爲說修行一切善法.

增長滿足.生如來色身.得無量功德淸淨果報.如此

等說.令離怯弱.是名安慰.而我所說甚深之義.眞實

相應.無有諸過.以離相違說故.云何知離相違相.所

謂如來法身中.雖復無有言說境界.離心想念.非空

非不空.乃至無一切相.不可依言說示.而據世諦幻

.C PAGE 26

化因緣假名法中.相待相對.則可方便顯示而說.以

彼法身性.實無分別.離自相.離他相.無空.無不空.乃

至遠離一切諸相故.說彼法體爲畢竟空無所有.以

離心分別.想念則盡.無一相而能自見自知爲有.是

故空義決定眞實.相應不謬.復次卽彼空義中.以離

分別妄想心念故.則盡畢竟無有一相而可空者.以

唯有眞實故.卽爲不空.所謂離識想故.無有一切虛

僞之相.畢竟常□.不變不異.以更無一相可壞可滅.

離增減故.又彼無分別實體之處.從無始世來.具無

量功德.自然之業.成就相應.不離不脫故.說爲不空.

.C PAGE 27

如是實體功德之聚.一切衆生雖復有之.但爲無明

□覆障故.而不知見.不能剋獲功德利益.與無莫異.

說名未有.以不知見彼法體.所有功德利益之業.非

彼衆生所能受用.不名屬彼.唯依遍修一切善法.對

治諸障.見彼法身.然後乃獲功德利益.是故說修一

切善法.生如來色身.善男子.如我所說甚深之義.決

定眞實.離相違過.當如是知.爾時地藏菩薩摩訶薩.

說如此等殊勝方便深要法門時.有十萬億衆生發

阿□多羅三□三菩提心.住堅信位.復有九萬八千

菩薩.得無生法忍.一切大衆.各以天妙香華供養於

.C PAGE 28

佛.及地藏菩薩摩訶薩.爾時佛告諸大衆言.汝等各

各應當受持此法門.隨所住處.廣令流布.所以者何.

如此法門.甚爲難値.能大利益.若人得聞彼地藏菩

薩摩訶薩名號.及信其所說者.當知是人速能得離

一切所有諸障□事.疾至無上道.於是大衆皆同發

言.我當受持.流布世間.不敢令忘.爾時堅淨信菩薩

摩訶薩白佛言.世尊.如是所說六根聚修多羅中.名

何法門.此法眞要.我當受持.令末世中普皆得聞.佛

告堅淨信菩薩.此法門名爲占察善惡業報.亦名消

除諸障.增長淨信.亦名開示求向大乘者進起方便.

.C PAGE 29

顯出甚深究竟實義.亦名善安慰說.令離怯弱.速入

堅信決定法門.依如是名義.汝當受持.佛說此法門

已.一切大會悉皆歡喜.信受奉行.

.L

占察善惡業報經卷下

.L 2

□向偈

.T

願以此功德.莊嚴佛淨土.上報四重恩.下濟三途苦.

若有見聞者.悉發菩提心.盡此一報身.同生極樂國.

.C 輸入者: 定廣

.END